હરેક ગાડીને સ્ટેશન પર જઈને કલેક્ટરસાહેબથી માંડી અવલ-કારકુનસાહેબ સુધીના તમામ માનવંતા પેસેન્જરોને ચા-નાસ્તો પહોંચાડનાર આ ઘોડો દિવસના ભાગમાં જ્યારે જ્યારે નીકળતો ત્યારે હું અચૂક ખડકી બહાર આવીને એને નીરખી લેતી અને રાતના બાર કે ચાર બજ્યાની ગાડી પર જ્યારે એ ચુપચાપ રબર-ટાયરની ગાડીને રમાડતો પોતાના નાળબંધ ડાબલાના પડછંદ જગાવતો ઘોડો સૂનકાર શેરીઓમાં ધમકાર કરતો નીકળતો ત્યારે ઊંઘમાંથીય હું જાગતી, નહોતી જાગતી ત્યારે એ ઘોડાને સ્વપ્નમાં જોતી.